
Budapest Főváros XIV. Kerület Zugló 

Polgármestere
Szám: 123-  119  /2023                                                                      

Nyilvános ülésen tárgyalandó!  

Napirend száma: 
Képviselő-testület
2023. február 23-i ülésére
         Tisztelt Képviselő-testület!
Tárgy: 
A Tatai utcán a Tahi utca és Futár utca közötti szakaszon kijelölt gyalogátkelőhely létesítése  
I. Előzmények

A közelmúltban lakossági kezdeményezés indult annak érdekében, hogy a Tatai utcán a Futár utca és Tahi utca közötti szakaszon a biztonságos gyalogos közlekedés érdekében kijelölt gyalogátkelőhely kerüljön kialakításra. A témával kapcsolatban közel 600 aláírás gyűlt össze, amelyet a kezdeményezők eljuttattak az érintett Budapest Főváros XIV. Kerület Zugló Önkormányzatához és másolatban a Budapest Főváros XIII. kerületi Önkormányzathoz is. 
A Tatai utca érintett szakaszán az útfelület 70 %-ban a XIV. kerület közigazgatási területéhez tartozik, míg 30 % -a a XIII. kerülethez. 
A XIII. kerület Önkormányzatának Polgármestere Dr. Tóth József levélben keresett meg, hogy a lakossági kérésnek eleget téve Zugló és Angyalföld közös összefogással valósítsa meg a gyalogos átkelőhelyet. (2. számú melléklet)  

A gyalogátkelőhely és a szükséges közvilágítás megtervezését, engedélyezését és azok finanszírozását a XIII. kerületi Önkormányzat vállalja. A kivitelezés költségét, mely tervek nélküli, előzetes becslés alapján kb. 20.000.000,- Ft-ra tehető, a két érintett önkormányzat 50-50 %-os arányban vállalja. (3. számú melléklet)
A gyalogos átkelőhely közös megvalósítása érdekében Megállapodás aláírásra kerül sor Budapest Főváros XIV. Kerület Zugló Önkormányzata és Budapest Főváros XIII. kerület Önkormányzata között. (4. számú melléklet) 

Fenti kivitelezési feladatokhoz előreláthatólag bruttó 10.000.000,- Ft összeg biztosítása válik szükségessé a 2023. évi költségvetésben, amelyet tervezni szükséges.
Kérem Tisztelt Képviselő-testületet, hogy a gyalogos átkelőhely megvalósítása érdekében a szükséges döntést szíveskedjen meghozni!

II. Vélemények
Gazdasági Főosztály véleménye: Észrevételt nem tesz.
Jogi Főosztály véleménye: 
Az előterjesztésben közölt adatok egyéb információk alapján az előterjesztéshez jogi észrevételt nem tesz.
III. Bizottsági vélemények
Az előterjesztést a Gazdasági bizottság, Pénzügyi és Költségvetési bizottság valamint a Városfejlesztési Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező önkormányzati határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbség szükséges. 

Budapest, 2023. február
                                                                          Horváth Csaba
                                                                           polgármester
Mellékletek: 
1. számú melléklet: Határozati javaslat
2. számú melléklet: Dr. Tóth József polgármester levele (Budapest Főváros XIII. kerületi Önkormányzat)
3. számú melléklet: Előzetes tervezői költségbecslés

4. számú melléklet: Elszámolási megállapodás tervezet

Az előterjesztést készítette:

Szászi Judit környezetvédelmi ügyintéző – Főmérnökség, Műszaki és Környezetvédelmi Osztály
1.  melléklet a 123- 119 /2023 számú előterjesztéshez
Budapest Főváros XIV. Kerület Zugló Önkormányzata Képviselő-testülete
……../2023. (II.23.) önkormányzati határozata
a Tatai utcán a Tahi utca és Futár utca közötti szakaszon kijelölt gyalogátkelőhely létesítéséről
Budapest Főváros XIV. Kerület Zugló Önkormányzata Képviselő-testülete úgy dönt, hogy a Tatai utcán a Tahi utca és Futár utca közötti szakaszon kijelölt gyalogátkelőhely létesítését Budapest Főváros XIII. Kerület Önkormányzatával együttműködve, a kivitelezés költségeit 50% - 50%-ban megosztva vállalja, a megvalósításhoz szükséges forrást a 2023. évi költségvetésben a Zuglói Fejlesztési Alap terhére 8.442.352,-Ft+áfa összegben biztosítja és egyben felhatalmazza a Polgármestert az 4. számú melléklet szerinti megállapodás  aláírására.  
Határidő: 2023. évi költségvetési rendelet tervezet előterjesztése, 
                  megállapodás aláírására döntést követő 30 nap
Felelős: Horváth Csaba polgármester (Gazdasági Főosztály Költségvetési Osztálya, Főmérnökség útján)
